# data[].attributes.body
Montaj realizat cu imagini din mediul online.

# data[].attributes.body
Cutii de carton, hârtie, bețișoare de lemn.

# data[].attributes.attachment_caption
Macheta a fost realizată de către membrii echipei, în laboratorul de TIC al școlii.

# data[].attributes.body
Echipa de elevi/eleve din clasa a VII-a B:

Darius Măriuța

Diana Cel Mare

Luiza Vlăsceanu

Radu Ciocan

# data[].attributes.body
- Cum poate educația digitală să faciliteze accesul tuturor la o educație de calitate?

- Cum pot tehnologiile sau competențele digitale să transforme educația?

- Cum poate tehnologia digitală să favorizeze incluziunea, în special în rândul populațiilor vulnerabile?

# data[].attributes.body
Echipa noastră de proiect propune utilizarea unor dispozitive de compostat adaptate pentru școli, instituții publice și gospodării cu curte, pentru transformarea deșeurilor organice în compost, pe tot parcursul anului (nu doar frunze uscate, toamna...)

Aceste dispozitive, deși foarte simple ca structură, vor reduce volumul de deșeuri care sunt transportate momentan la gropile de gunoi, diminuând astfel emisiile de carbon și risipa de resurse naturale.

Pentru școli și grădinițe, propunem un compostor educațional. Acesta va fi dotat cu un perete transparent, dar și parțial descoperit, care să permită elevilor să observe și să înțeleagă procesele compostării. Această soluție transformă dispozitivul într-un laborator educațional, care integrează sustenabilitatea în procesul de învățare.

Soluția propusă rezolvă problema prin:

Reducerea volumului de deșeuri organice aruncate.

Crearea unei surse naturale de fertilizator pentru spațiile comunității locale.

Educația ecologică si în spiritul dezvoltării durabile a elevilor și a comunității, promovând comportamente sustenabile. pentru toate vârstele.

# data[].attributes.headline
Utilizarea tehnologiei digitale în cadrul soluției propuse

# data[].attributes.subject
Utilizarea tehnologiei digitale în cadrul soluției propuse

# data[].attributes.body
Tehnologia digitală se adaptează proiectului prin instalarea unor senzori de temperatură, umiditate și nivel de dioxid de carbon în dispozitivul de compostare educațional din curtea școlii, iar acești senzori ar monitoriza în timp real condițiile interne ale compostorului, pentru a asigura un proces optim de descompunere.

Datele colectate vor fi transmise către o aplicație mobilă și web simplă și intuitivă, accesibilă elevilor, profesorilor și comunității. Prin intermediul aplicației, utilizatorii vor putea:

- vizualiza în timp real evoluția compostării (temperatura, umiditatea și progresul procesului).

-accesa lecții interactive despre compostare, sustenabilitate și reciclare.

-participa la teste și jocuri educative care să le consolideze cunoștințele ecologice.

În plus, compostorul va fi echipat cu coduri QR plasate in situ ( pe diverse părți ale acestuia), care, odată scanate, vor oferi informații suplimentare despre etapele procesului de compostare și despre materialele care pot fi compostate.

Această integrare a tehnologiei digitale transformă soluția noastră într-un proiect educațional interactiv și inovator, realizabil cu materiale și dispozitive uțor de procurat și montat, dar cu efecte practice pe termen lung.

# data[].attributes.body
- Cum pot deveni orașele și comunitățile mai incluzive datorită tehnologiei?

- Cum pot deveni orașele și comunitățile mai sustenabile (mai verzi și mai reziliente) datorită tehnologiei?

- Cum pot zonele rurale să devină mai reziliente (să fie mai conectate și să genereze oportunități egale celor din zonele urbane)?

# data[].attributes.attachment_caption
Curățenie de toamnă în curtea școlii noastre

# data[].attributes.headline
Gestionarea ineficientă a deșeurilor organice

# data[].attributes.subject
Gestionarea ineficientă a deșeurilor organice

# data[].attributes.body
În comunitatea noastră, sectorul 6 al Capitalei, deșeurile organice, mai exact gestionarea lor, reprezintă o problemă semnificativă. Deșeurile organice, precum resturile de alimente, frunzele uscate și crenguțele, sunt aruncate împreună cu deșeurile nereciclabile, atât în gospodăriile individuale, cât și în școli și alte instituții publice. Această practică are loc în zonele rezidențiale, dar și în curțile școlilor, unde nu există infrastructură pentru compostare.

Cine are de suferit?

Mediul școlar, elevii și profesorii , care nu au acces limitat la un mediu educațional care să promoveze sustenabilitatea și dezvoltarea durabilă.

Familiile, care nu beneficiază de soluții ecologice pentru reducerea volumului de deșeuri de natură organică.

Întreaga comunitate locală, afectată de creșterea volumului de deșeuri transportate la gropile de gunoi, ceea ce contribuie la poluare și emisii de carbon din cauza mașinilor de gunoi care ridică saci plini cu resturi.

Care ar fi cauzele?

Lipsa unui sistem de compostare în folosul comunității locale și accesibil pentru gospodării și instituții.

Absența educației ecologice despre beneficiile compostării și gestionarea corectă/eficientă a deșeurilor organice.

Consecințe și efecte negative:

Creșterea poluării prin emisiile de carbon cauzate de transportul și depozitarea deșeurilor la gropile de gunoi din afara orașului (distanțe lungi, spații ocupate ineficient etc)

Degradarea calității solului în spațiile verzi locale, care nu beneficiază de compost natural pentru fertilizare, deși există materiale ce pot fi utilizate în acest sens.

Pierderea unei oportunități educative importante pentru elevii din școlile noastre, care ar putea învăța despre sustenabilitate și ecologie prin practică efectuată în proximitate.

# data[].attributes.headline
Prototipul compostorului cu trei compartimente

# data[].attributes.subject
Prototipul compostorului cu trei compartimente

# data[].attributes.body
Prototipul nostru de dispozitiv este un sistem de compostare cu trei compartimente (3-bin compost system), prin care gestionarea eficientă și ordonată a deșeurilor organice din orice curte de școală/ instituție sau gospodărie privată se poate realiza ușor. Acest compostor este folosit cu succes peste hotare de mult timp, chiar și în curți de școli.

Fiecare compartiment găzduiește compost în diferite etape de descompunere (nitială, intermediară și finală), facilitând compostarea rapidă și eficientă prin metoda compostării la cald.

Astfel:

1. Primul compartiment: colectează deșeurile proaspete și inițiază procesul de compostare (materialele sunt afânate, în bucăți mari)

2. Al doilea compartiment: primește materialele semi-descompuse din compartimentul A, pentru o aerare și umidificare optimă (deja descompunerea mărunțește materialele și le reduce volumul)

3. Al treilea compartiment: finalizează procesul, transformând deșeurile în compost matur, gata de utilizare (putând fi folosit în curtea de unde provine)

Prototipul este echipat cu:

Senzori de temperatură, umiditate și dioxid de carbon care monitorizează condițiile din fiecare compartiment.

Un afișaj digital și o aplicație mobilă, care permit utilizatorilor să urmărească și să ajusteze procesul de compostare în timp real.

# data[].attributes.attachment_caption
Montaj foto cu fotografii ale elevilor din școală + imagini din mediul online.

# data[].attributes.body
Soluția noastră de compostare comunitară cu trei compartimente este o inițiativă ecologică locală , reprezintă un exemplu de proiect-pilot educațional și de dezvoltare comunitară pe care dorim să-l implementăm prin parteneriate strategice cu școli din cartierul nostru, dar și prin colaborări cu instituții educaționale din mediul rural, zonă în care oamenii înca prefera să incendieze resturile vegetale decât sa composteze...

Educație ecologică interactivă pentru elevi și comunitate.

În parteneriat cu școlile din vecinătate, proiectul va fi pilotat în cadrul unor ateliere de compostare destinate elevilor, profesorilor și, de ce nu, părinților, în care participanții vor învăța despre gestionarea corectă a deșeurilor organice.

Totodată, în anul școlar viitor, ne propunem să extindem această inițiativă printr-un proiect eTwinning, conectând școli urbane și rurale într-o rețea de învățare colaborativă axată pe sustenabilitate și protecția mediului, pentru schimb de experiență cu școli din alte țări. Chiar dacă colaborarea este exclusiv online, mărturisirea experiențelor va fi extrem de utilă.

Elevii din mediul rural ar putea beneficia de resurse digitale dezvoltate împreună cu colegii din oraș, învățând să utilizeze aplicația noastră pentru a monitoriza procesul de compostare, iar la țară există spații chiar mai generoase pentru asemenea acțiuni. Acest schimb de experiență poate crea un mediu educațional în care tehnologia și natura se îmbină pentru a stimula creativitatea și gândirea critică, spre folosul tuturor.

Proiect Erasmus pentru extinderea impactului.

Pe termen mediu, intenționăm să transformăm acest proiect într-o aplicație Erasmus+, care să sprijine mobilitățile elevilor și profesorilor între școli din România și alte țări europene. Școala noastră a mai fost partener într-un asemenea proiect și credem că acum am putea oferi mai bune exemple educative. Scopul nostru este să promovăm educația ecologică în rândul tinerilor din diverse medii sociale și culturale, oferindu-le oportunitatea de a învăța bune practici în compostare și sustenabilitate.

Proiectul va contribui la:

- Reducerea deșeurilor organice în școli și comunități, diminuând astfel amprenta ecologică a instituțiilor implicate.

-Îmbunătățirea spațiilor verzi locale, prin utilizarea compostului rezultat în grădinile școlare, în parcuri urbane sau în grădini comunitare.

-Crearea unei rețele educaționale ecologice, prin care elevii, profesorii și părinții vor colabora pentru a construi o comunitate mai verde, mai conștientă și mai responsabilă.

Impactul local și colaborarea dintre rural-urban

-Îmbunătățirea abilităților digitale ale elevilor din zone defavorizate, care vor lucra cu senzori și aplicații pentru monitorizarea compostului.

-Consolidarea legăturilor dintre comunități, prin partajarea de resurse, idei și bune practici între școlile partenere, atât la nivel local, cât și internațional.

# data[].attributes.body
Mulțumim, Junior Achievement pentru sprijinul acordat în această etapă a proiectului nostru! Ghidarea și resursele oferite ne ajută să explorăm soluții inovatoare și să înțelegem mai bine impactul pe care îl putem avea asupra comunității. Sperăm să beneficiem în continuare de sprijinul vostru în următoarea etapă a competiției, pentru a duce ideea noastră la nivelul următor și a inspira și mai mulți tineri să devină lideri ai schimbării.

# data[].attributes.body
Suntem recunoscători pentru sprijinul Fundației Vodafone, care ne motivează să îmbinăm tehnologia cu educația ecologică pentru un impact real în comunitatea noastră. Cu ajutorul vostru, reușim să demonstrăm cum soluțiile digitale pot transforma inițiativele ecologice în proiecte sustenabile. Sperăm să colaborăm în continuare, pe măsură ce ne pregătim să trecem la următoarea etapă a proiectului și să extindem impactul ideii noastre.

# data[].attributes.attachment_link.provider_name
Fundația Vodafone România - e normal sa facem bine

# data[].attributes.attachment_link.title
Fundația Vodafone dă startul competiției Skills Upload Jr Challenge, în care elevii de gimnaziu trebuie să dezvolte soluții pentru crearea unei societăți incluzive • Fundația Vodafone România - e normal sa facem bine

# data[].attributes.attachment_link.description
București, 9 octombrie 2024 -Fundația Vodafone lansează competiția internațională Skills Upload Jr Challenge, prin care elevii din nouă țări europene, inclusiv România, sunt încurajați să lucreze în echipă, alături de profesorii lor, și să se implice în schimbarea comunităților în care trăiesc, prin utilizarea instrumentelor digitale. Temă centrală este „Reducerea decalajului digital: Incluziunea prin tehnologie […]

# data[].attributes.attachment_link.title
Școala Gimnazială Sfinții Constantin și Elena